Oray bedul

Oray bedul; Ophiophagus hannah; (Bahasa Inggris: King cobra) nyaéta hiji spésiés oray anu peurahna matih kalawan pangawakanna panjang.
Ieu oray maneuh di sawaréh  India nepi ka Asia Tenggara. Oray ieu mangrupakeun salahsahiji réptil nasional India. 
Ieu oray mibanda ngaran daérah kayaning : "tedung selor"; "tedung selar" (Melayu), sarta  ula anang / dumung enthong (Jawa). Disungsi17 Mei 2024

 Taksonomi 
Hamadryas hannah téh ngaran  ilmiah anu munggaran dipaké ku  naturalis Theodore Edward Cantor dina tahun 1836 anu ngaguar 4 spésimén oray bedul, tilu spésimén dipibanda ti  Sundarban, India, sarta  hiji  spésimén dipibanda ti  Kolkata. Takson Naja bungarus diusulkeun ku Hermann Schlegel dina taun 1837 anu ngadéskripsikeun spésimén oray bedul ti Jawa. Takson genus Ophiophagus diusulkan ku Albert Günther dina taun 1864. Takson ieu dumasar kana kabiasaan oray sok ngahakan oray séjénna.

 Ciri mandiri
Panjang awak  oray bedul téh ilaharna ti mimiti 3.18 nepi ka 4 méter. Spésimén pangpanjangna anu kungsi kapanggih tayalian 5.85 méter. Jaluna leuwih badag batan bikangna.

Awak palebah luhurna (dorsal) kelirna zaitun, coklat semu konéng, aya ogé kulawu, palebah huluna katempo kelirna leuwih béngras. Awak palebah handapna (ventral) kelirna kulawu nepika semu coklat, palebah beuheungna semu konéng paselang jeung borontok hideung. Dina oray anu ngora kénéh, kelir awakna leuwih poék nepika semu hideung, kalawan paselang jeung belang-belang leutik kelir bodas atawa semu konéng. Sok sanajan kitu, ieu belang-belang téh masih kénéh katempo nepika mangsa déwasa, sanajan ngan saukur ngalangkang wungkul.Tweedie, M.W.F. 1983. The Snakes of Malaya. The Singapore National Printers. Singapore. p.38.Stuebing, R.B. & R.F. Inger. 1999. A Field Guide to The Snakes of Borneo. Natural History Publications (Borneo). Kota Kinabalu. p. 199-201. ISBN 983-812-031-6

Hulu oray bedul ukuranna kawilang badag teu pati monyong tur katempo bentelu. henteu kawas oray séjéna, di satukangeun sisit palebah embun-embunna mibanda sapasang perisai oksipital ukuranna gedé. Perisai labial (biwir) lobana 7 siki, sawaréh nepi ka palebah panonna. Pupil matana buleud tur gedé. Sisit-sisit dorsal aya 15 jajar di tengah awakna. Sisit ventral lobana  215 nepi ka  262 siki. Sisit anal nunggal, sisit-sisit subkaudal lobana  80 nepi ka  120 buah, sawaréhna ngawangun sisit nunggal sawaréhna mangrupa sisit anu papasangan.

 Sebaran jeung ékologi 
Oray bedul loba kapanggih hirup di sawaréh India (Maharashtra, Karnataka (Dandeli), Arunachal Pradesh, Sikkim, Bengal kulon, Bihar, Orissa, Andhra Pradesh, Kerala, Tamil Nadu, Madhya Pradesh, sarta Kapulauan Andaman), Nepal, Bhutan, Bangladésh, Myanmar, Cina (Fukien, Kwangtung, Hong Kong, Kwangsi, Hainan, Yunnan, SW Sichuan, Tibet), Laos, Viétnam, Kamboja, Thailand, Malaysia, Singapura, Indonésia (Sumatra, Kapuloan. Mentawai, Riau, Bangka-Belitung, Jawa, Bali, Kalimantan), jeung philipina (Balabac, Jolo, Luzon, Mindanao, Mindoro, Negros, Palawan, Panay, Cebu, Bohol, Samar).

Oray bedul hirup di daérah landeuh nepi ka tonggohna 1800 méter dpl. Habitat utamana ngalimpudan leuweung, rawa-rawa, sabangsaning rungkun, kebon jeung sawah, malahan sakapeung kapanggih hirup di sabudeuren imah. Ieu oray ilaharna nyayang ngaliang di jero taneuh, tumpukan batu, rungkun anu hieum, aya ogé dina sela-sela akar tatangkalan.David, P and G. Vogel. 1996. The Snakes of Sumatra. An annotated checklist and key with natural history. Edition Chimaira. Frankfurt. p.148-149. ISBN 3-930612-08-9 Oray bedul utamana mikaresep tempat saperti kebon awi jeung leuweung babakoan.About Animal: King Cobra

 Kabiasaan hirup
Oray bedul dipikanyaho salaku sato diurnal tayalian ngider unggal poé, sanjan kitu ari peuting mah ieu oray téh arang ka panggih ngider.

 Kahakanan 
Oray bedul geus kasohor salaku oray anu sok ngahakan oray séjén, kaasup oray anu mibanda peurah. Spésiés oray anu sok dihakan ku oray bedul kayaning  kobra India, krait, oray beurit, Rhabdophis, oray cai, malahan ngakan  anak oray sanca. sagigireun  ngakan oray séjén, oray bedul ogé sok ngahakan rupa-rupa kadal, beurit, sarta manuk. Sabada ngakan mangsa anu kawilang gedé, ieu oray bisa hirup sababara bulan kahareup bari jeung teu baranghakan. Ieu ku ayana metabolisme dina awakna anu ngendoran/ngalilaan.

 Pertahanan diri 
Oray bedul dianggap henteu agresif. Ilaharna bakal nyingkah lamun ngarasa ka ganggu, tapi kanyhoan bakal agresif mangsa keur ngajaga sayang jeung endogna. Mangsa keur ngarasa kaancam, ieu oray bris campego/ngangkat huluna  nepi ka kawas nangtung, beuheugna ngarubakan kawas séndok kawas kobra, disada ngajéos bari jeung nembongkeun sihungna. Mangsa macok, ieu oray bakal nahan pacokanna bari ngégél salila dalapan menit.

 Baranahan
Oray bedul mangsa baranahan sok nyieun sayang tina tumpukan daun garing, ilaharna di kebon awi (numpukeun daun awi garing).King Cobra :: Riverbanks Zoo & Garden Sayangna ditempatkeun dina handapeun tatangkalan, ngagunduk nepika jangkungna 55 cm (0.55 méter) rubakna nepi ka 140 cm (1.4 méter) pada bagian dasarnya. Sayang ieu sahenteuna aya sarohangan pikeun oray ngendog (ovipar). Lobana endog oray bedul timimiti 7 nepi ka 43 siki, kalayan 6 nepika 38 siki bisa mengar sabada si sileungleuman 66 nepi ka 105 poé. Temperatur di jero sayang gumantung kana élevasina mimiti  13.5 nepi ka  37.4 °C. Oray anu bikangna baris ngajaga sayangna salila dua nepi ka 77 poé. Anak oray anu kakara megar mibanda panjang awakna kurang leuwih 37.5 nepi ka  58.5 cm tur beuratna ti 9 nepi ka  38 gram.

 Galeri 

 Peurah 
Oray bedul ieu kagolongkeun oray sendok anu mibanda peurah. Peurahna mibanda  sitotoksin jeung  neurotoksin, kaasup dijerona  alfa-neurotoksin sarta  Three-finger toxin. Kandungan peurah séjéna baris ngabalukarkeun kardiotoksin.

Peurah oray ieu bisa ngabalukarkeun kana sistem saraf korban anu dipacok, baris ngarasa kacida nyeri, tetempoan ranyany  (blurred vision), vertigo, tunduh, jeung  paralisis. Korban baris  tilar dunya dina waktu 30 menit sabada di pacok.

 Dicutat tina 

 Tutumbu kaluar
 Cantor, 1836 : Sketch of undescribed hooded serpent with fangs and maxillar teeth.  Asiatic Researches, Calcutta, , .
 Günther, 1864 : The reptiles of British India.  (lihat teks).



 Ular Asli Indonesia: Ular anang
 Ophiophagus hannah Research and Information
 Australian Reptile Park: King Cobra 
 King Cobra | Saint Louis Zoo 
 King Cobra | Riverbanks Zoo & Garden

Kategori:Squamata